
 12.5.2016
 BG
 Официален вестник на Европейския съюз
 L 122/19
 РЕГЛАМЕНТ ЗА ИЗПЪЛНЕНИЕ (ЕС) 2016/704 НА КОМИСИЯТА
 от 11 май 2016 година
 за оттегляне на приетите гаранции от двама производители износители и за изменение на Решение за изпълнение (ЕС) 2015/87 за приемане на гаранциите, предложени във връзка с антидъмпинговата процедура относно вноса на лимонена киселина с произход от Китайската народна република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 8 от него,
 като с настоящото уведомява държавите членки,
 като има предвид, че:
 А. АНГАЖИМЕНТ И ДРУГИ СЪЩЕСТВУВАЩИ МЕРКИ
 (1)
 След провеждането на антидъмпингово разследване („първоначалното разследване“) с Регламент (ЕО) No 1193/2008 (2) Съветът наложи окончателно антидъмпингово мито върху вноса на лимонена киселина („разглеждания продукт“), класирана понастоящем в кодове по КН 2918 14 00 и ex 2918 15 00, с произход от Китайската народна република (КНР). Наложените мерки са под формата на адвалорно мито в размер между 6,6 % и 42,7 %.
 (2)
 С Решение 2008/899/ЕО Европейската комисия („Комисията“) прие ценови гаранции, предложени, inter alia, от Weifang Ensign Industry Co., Ltd. (допълнителен код по ТАРИК A882) (Weifang) и TTCA Co., Ltd. (допълнителен код по ТАРИК A878) (TTCA), както и от Китайската търговска камара на вносителите на метал, минерали и химикали и износителите („Камарата“) (3).
 (3)
 След провеждане на преразглеждане с оглед на изтичане на срока на действие на мерките и на частично междинно преразглеждане („преразглежданията“) Комисията запази мерките и измени равнището им с Регламент за изпълнение (ЕС) 2015/82 (4). Антидъмпинговите мита, които понастоящем са в сила по отношение на вноса на лимонена киселина с произход от КНР, са в диапазона между 15,3 % и 42,7 % („действащите мерки“).
 (4)
 След преразглежданията, с Решение за изпълнение (ЕС) 2015/87 (5) Комисията прие ценовите гаранции, inter alia, от Weifang и TTCA, съвместно с Камарата.
 (5)
 Приетите гаранции от Weifang и TTCA („засегнатите производители износители“) се основават на индексиране на минималните цени в съответствие с публичните котировки на царевица в ЕС — основната суровина, която обикновено се използва в производството на лимонена киселина.
 (6)
 След провеждането на разследване във връзка със заобикалянето на мерките, с Регламент (ЕС) 2016/32 (6) Комисията разшири обхвата на мерките, които са в сила по отношение на вноса на лимонена киселина, изпратен от Малайзия („разследването във връзка със заобикалянето на мерките“).
 (7)
 В разследването във връзка със заобикаляне на мерките се стигна до заключението, че действащите мерки са били заобикаляни посредством претоварване през Малайзия. По-специално в констатациите от разследването във връзка със заобикалянето на мерките беше установено едновременно увеличение на износа от КНР за Малайзия и на вноса от Малайзия за Съюза. Разследването във връзка със заобикаляне на мерките не установи наличието на действително производство на лимонена киселина в Малайзия. Шестима китайски производители износители (включително Weifang и TTCA) оказаха съдействие при разследването във връзка със заобикаляне на мерките. Износът на оказалите съдействие производители износители